Iben Sandemose

Iben Sandemose (født 13. juli 1950 i Oslo) er en norsk billedkunstner, tegner, illustratør, scenograf og forfatter. 

Iben Sandemose har utdannelse i billedvev, drama og dukketeater fra Statens lærerhøgskole i forming, Oslo, der hun studerte fra 1973 til 1978. Hun har også studert ved Emerson College i Sussex, og vært elev av litografen Ragnar Hauge. I en periode frem til 1980 underviste hun i sløyd ved Steinerskolen. Hun har tre ganger deltatt på Høstutstillingen og mottok Bokkunstprisen i 2008. 

Etter å ha blitt antatt på Høstutstillingen tre år på rad, blant annet med serien «Alpeluen», holdt hun i 1983 sin første separatutstilling i Galleri J.M.S. i Frognerveien.

Som scenograf debuterte hun med Odd Børretzens forestilling «Synd og skam» på Teater Ibsen i 1994.

I desember 2010 ble hun av siv.ark. Kristin Pedersen foreslått som ny beboer i Grotten etter Arne Nordheim.

Bøker og bokillustrasjoner 
Sandemose har utgitt flere bøker illustrert med egne tegninger, både humoristiske kjærlighetskommentarer og bildebøker for barn. Tegnestilen kjennetegnes av tydelige streker med grafiske virkninger i svart og hvitt. Motivene viser ofte naive figurer og fabeldyr og er preget av leken humor. Hun fikk Bokkunstprisen i 2008, en pris hvor hun selv har utformet bronsestatuetten som deles ut.

Familie 
Iben Sandemose er barnebarnet til forfatteren Aksel Sandemose og datter av oppfinneren Bjarne Sandemose. I biografien Ugler i Sandemosen fra 2000 forteller hun om bestefaren og familien. Hennes sønn Mikkel Sandemose fra ekteskapet med konservator Jon Brænne er filmregissør. Hun bidro til samboer og barnebok-forfatter Trond Brænnes utgivelse «Røde Hunder».

Bokutgivelser 
 1984: Kort katt & genever ble årets vakreste bok ved Bokmessen i Leipzig
 1986: Det vokser ikke hvitløk på Skillebekk
 1987: Vingemus og kattejammer
 1989: Selv løvene gråt den natten
 1990: Vil du være kjæresten min?
 1992: Mellom måne og sol nominert til Brageprisen
 1994: Ringeren & Notre Madame
 1995: Englepels
 2000: Ugler i Sandemosen  – biografi
 2000: OPQ-bok
 2001: Et glass plumbo og en dusj? – billedbok for voksne
 2001: To ganger i uken er lite. For lite – billedbok for voksne
 2002: Fiat og farmor (Fiat og Farmor 1)
 2003: Fiat og farmor under vann (Fiat og Farmor 2)
 2004: Fiat og farmor, hemmeligheten (Fiat og Farmor 3)
 2006: Lykkens frakk
 2006: Sov godt, pus
 2007: Fiat og Farmor og en til (Fiat og Farmor 4)
 2009: Fiat og Farmor på Honolulu (Fiat og Farmor 5)
 2010: Fiat og Farmor i vilden sky  (Fiat og Farmor 6)
 2012: Hurtigruten: Bergen - Kirkenes
 2014: Fiat og Farmor og den hvite løven (Fiat og Farmor 7)
 2014: Den dagen i Firenze
 2015: Da du forsvant 
 2018: Opptatt 

Alle bøkene er utgitt på Cappelen forlag. I tillegg har Iben Sandemose årlig utgitt en kalender med egne tegninger og kommentarer siden 1996. Hun har også illustrert en rekke bøker skrevet av andre.

Priser og utmerkelser 
 Bokmessen i Leipzig, årets vakreste bok 1984 (debutbok)
 Norsk Barnebokforums og Arbeidskomiteen for Norsk Bokkunsts konkurranse om utkast til illustrerte barnebøker i 1986 ga 10 000 kroner
 Oslo bys kulturstipend 1999 på kroner 20 000 innstilt av Norske Barne- og Ungdomsbokforfattere
 Heddaprisen 1999 for scenografi og kostymedesign til  «Englepels» på Totalteatret
 Oslo bys kunstnerpris på kroner 40 000 i 2003
 Seier i VGs og Bulls Press' tegneseriekonkurranse 2004
 Bokkunstprisen 2008
 Teskjekjerringprisen 2011

Referanser

Eksterne lenker 

 
  Iben Sandemose i Cappelen Forlag
  Iben Sandemose i NRK Forfatter

 Nasjonalbibliotekets avfotograferte billedbøker av Iben Sandemose
 Vil du være kjæresten min? (1990)
 Mellom sol og måne (1992)
 Ringeren og Notre Madame (1994)
 Englepels(1995)

Norske tegnere
Norske illustratører
Norske barnebokforfattere
Norske scenografer
Norske kunstnere
Personer fra Oslo
Sandemose